รัฐบาลไทย-ข่าวทำเนียบรัฐบาล-ชุดปฏิบัติการพิเศษนราธิวาสจับกุมผู้ลักลอบขายน้ำต้มใบกระท่อมผสมยาแก้ไอและกัญชา สนองนโยบาย มท.1 มุ่งจัดระเบียบสังคมเพื่อความผาสุกของสังคม
วันอาทิตย์ที่ 7 มกราคม 2567
07/01/2567
ชุดปฏิบัติการพิเศษนราธิวาสจับกุมผู้ลักลอบขายน้ําต้มใบกระท่อมผสมยาแก้ไอและกัญชา สนองนโยบาย มท.1 มุ่งจัดระเบียบสังคมเพื่อความผาสุกของสังคม
ชุดปฏิบัติการพิเศษนราธิวาสจับกุมผู้ลักลอบขายน้ําต้มใบกระท่อมผสมยาแก้ไอและกัญชา สนองนโยบาย มท.1 มุ่งจัดระเบียบสังคมเพื่อความผาสุกของสังคม
วันนี้ (7 ม.ค. 67) ว่าที่ร้อยตรี ตระกูล โทธรรม ผู้ว่าราชการจังหวัดนราธิวาส เปิดเผยว่า ชุดปฏิบัติการพิเศษจังหวัดนราธิวาส นําโดยนายสุวิทย์ นาคเป้า ป้องกันจังหวัดนราธิวาส นายสุชาติ กิจการ ปลัดอําเภองานป้องกันอําเภอสุไหงโกลก และนายอัจฉริยะ เพียรทอง หัวหน้าศูนย์อํานวยการป้องกันและปราบปรามยาเสพติดจังหวัดนราธิวาส (ศอ.ปส.จ.นธ.) นํากําลังสมาชิกกองอาสารักษาดินแดน สังกัด ศอ.ปส.จ.นธ. ตรวจสอบการกระทําผิดของสถานประกอบการที่ฝ่าฝืนกฎหมาย จําหน่ายน้ํากระท่อมและใบกระท่อม บริเวณถนนทรายทอง 3 (ดงงูเห่า) ต.สุไหงโกลก อ.สุไหงโกลก จ.นราธิวาส ซึ่งพบจํานวน 2 ร้าน ได้แก่ ร้านบังเดี่ยว และร้านเวลาดึก ชุดปฏิบัติการฯ จึงดําเนินการจับกุมพร้อมแจ้งข้อกล่าวหา และดําเนินคดีตามกฎหมายต่อไป
ว่าที่ร้อยตรี ตระกูล โทธรรม ผู้ว่าราชการจังหวัดนราธิวาส กล่าวว่า ชุดปฏิบัติการพิเศษของจังหวัดนราธิวาสได้ดําเนินการจัดระเบียบสังคม โดยตรวจสอบร้านขายใบกระท่อมบริเวณถนนทรายทอง 3 (ดงงูเห่า) ต.สุไหงโกลก อ.สุไหงโกลก จํานวน 2 ร้าน ได้แก่ 1. ร้านบังเดี่ยว โดยมี นส.โสรายา (สงวนนามสกุล) อายุ 23 ปี แสดงตัวเป็นเจ้าของร้าน พร้อมของกลางจํานวน 4 รายการ ได้แก่ 1) น้ําต้มพืชกระท่อม จํานวน 3 ขวด 2) ยาแก้ไอชนิดน้ําเชื่อม ยี่ห้อ DATISSIN จํานวน 3 ขวด 3) กัญชาอัดแท่ง จํานวน 7 ห่อ และ 4) กัญชาแปรรูปพร้อมสูบ จํานวน 19 มวน โดยของกลางลําดับที่ 1) ถูกพบใส่ไว้ในลังน้ําแข็งหน้าร้าน ของกลางลําดับที่ 2) ถูกพบวางอยู่บนเคาน์เตอร์ และของกลางลําดับที่ 3) - 4) ถูกพบซุกซ่อนอยู่ในลิ้นชักใต้เคาน์เตอร์ภายในร้าน เจ้าหน้าที่ชุดจับกุมจึงได้ประสานนางสุภวรรณ นุ่นจันทร์ เภสัชกรชํานาญการ สนง.สสจ.นธ เข้าตรวจสอบของกลาง และใบอนุญาตขายยาของผู้ถูกจับกุม เมื่อทําการตรวจสอบแล้วพบว่าของกลางดังกล่าวเป็นยาแผนปัจจุบันจริง และผู้ถูกจับกุมไม่มีใบอนุญาตให้ขายยาแผนปัจจุบัน อีกทั้งไม่มีใบอนุญาตขายกัญชาอีกด้วย จึงได้แจ้งข้อกล่าวหาว่า 1) มียาแผนปัจจุบัน ซึ่งเป็นยาอันตรายไว้ในครอบครองเพื่อขายโดยไม่ได้รับอนุญาต 2) ผลิตและจําหน่ายผลิตภัณฑ์สมุนไพร (น้ําต้มใบกระท่อม) โดยไม่ได้รับอนุญาต 3) จําหน่าย หรือแปรรูปสมุนไพรควบคุม (กัญชา) เพื่อการค้าโดยไม่ได้รับอนุญาต และ 2. ร้านเวลาดึก มีนายศุภกิจ (สงวนนามสกุล) อายุ 25 ปี และนายธนพันธ์ (สงวนนามสกุล) อายุ 23 ปี แสดงตัวเป็นเจ้าของร้าน พร้อมของกลาง 11 รายการ ได้แก่ 1) ยาแก้ไอชนิดน้ําเชื่อมยี่ห้อ IWADIL จํานวน 2 ขวด 2) ยาแก้ไอชนิดน้ําเชื่อมยี่ห้อ Finadrill จํานวน 1 ขวด 3) ยาแก้ไอชนิดน้ําเชื่อมยี่ห้อ Benz Expertorant จํานวน 5 ขวด 4)ยาแก้ไอชนิดน้ําเชื่อมยี่ห้อ DATISSIN จํานวน 5 ขวด 5) ยาแก้ไอชนิดน้ําเชื่อมยี่ห้อ DATISSIN แยกใส่ถุงพลาสติก จํานวน 2 ถุง 6) ยาแก้ไอชนิดน้ําเชื่อมยี่ห้อ Allergin จํานวน 9 ขวด 7) น้ําต้มพืชกระท่อม จํานวน 288 ขวด 8) กัญชาอัดแท่ง น้ําหนัก 3 กิโลกรัม 1 ขีด 9) กัญชาอัดแท่งห่อเล็ก จํานวน 50 ห่อ 10) กัญชาต่างประเทศ น้ําหนัก 1 ขีด 11) กัญชาดอกช่อ จํานวน 5 ห่อ โดยของกลางลําดับที่ 1) - 3) พบอยู่ในถังขยะใต้เคาน์เตอร์ภายในร้าน ของลําดับที่ 4) - 5) พบอยู่บนเคาน์เตอร์ภายในร้าน ของกลางลําดับที่ 6) อยู่บนชั้นวางของเหนือเคาน์เตอร์ ของกลางลําดับที่ 7) ถูกพบอยู่ใน 3 แห่ง คือ ในห้องน้ํา/ในลังน้ําแข็งหลังบ้าน/ลังใต้เคาน์เตอร์ ของกลางลําดับที่ 8) พบใส่ในถุงดําซุกซ่อนในตะกร้าหน้าห้องนอน ของกลางลําดับที่ 9) พบบนชั้นวางของเหนือเคาน์เตอร์ และของกลางลําดับที่ 10) - 11) พบในลิ้นชักใต้เคาน์เตอร์ เมื่อทําการตรวจสอบแล้วพบว่า ของกลางดังกล่าวเป็นยาแผนปัจจุบันจริง และผู้ถูกจับกุมไม่มีใบอนุญาตให้ขายยาแผนปัจจุบัน อีกทั้งผู้จับกุมไม่มีใบอนุญาตขายกัญชาอีกด้วย จึงได้แจ้งข้อกล่าวหาว่า 1) ร่วมกันมียาแผนปัจจุบัน ซึ่งเป็นยาอันตรายไว้ในครอบครองเพื่อขายโดยไม่ได้รับอนุญาต 2) ร่วมกันผลิตและจําหน่ายผลิตภัณฑ์สมุนไพร (น้ําต้มใบกระท่อม) โดยไม่ได้รับอนุญาต 3) ร่วมกันจําหน่าย หรือแปรรูปสมุนไพรควบคุม (กัญชา) เพื่อการค้า โดยไม่ได้รับอนุญาต เจ้าหน้าที่ชุดจับกุมจึงได้เชิญผู้ถูกจับทั้ง 3 ราย ไปยังหอประชุม อ.สุไหงโกลก เพื่อทําบันทึกจับกุม โดยผู้ถูกจับกุมทั้ง 3 ราย ให้การรับสารภาพทุกข้อกล่าวหา จึงได้ทําตัวส่ง พนักงานสอบสวน สภ.สุไหงโกลก เพื่อดําเนินคดีตามกฎหมายต่อไป
ว่าที่ร้อยตรี ตระกูล โทธรรม ผู้ว่าราชการจังหวัดนราธิวาส กล่าวว่าเพิ่มเติมว่า ที่มาของปฏิบัติการในครั้งนี้ เกิดจากการที่จังหวัดนราธิวาสได้ตั้งคณะทํางานจัดระเบียบสังคมแบบบูรณาการจังหวัดนราธิวาส โดยในคณะทํางานชุดนี้ได้มีการบูรณาการหน่วยงานความมั่นคงในพื้นที่ นํากําลังร่วมกันปฏิบัติการจัดระเบียบสังคมและปราบปรามผู้มีอิทธิพล ตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย โดยทางจังหวัดร่วมกันกําหนดกลไกการดําเนินงาน และจัดตั้งชุดปฏิบัติการเฉพาะกิจในระดับจังหวัดและระดับอําเภอ บูรณาการกําลังกับหน่วยงานที่เกี่ยวข้องในการดําเนินการติดตาม สอบสวน จับกุม และดําเนินการทางกฎหมายต่อผู้กระทําความผิด
“จังหวัดนราธิวาสมุ่งมั่นในการกวาดล้างสิ่งผิดกฎหมายทุกรูปแบบที่ก่อให้เกิดความไม่สงบในบ้านเมือง โดยขอให้พี่น้องประชาชนเชื่อมั่นในการปฏิบัติงานของเจ้าหน้าที่ ทั้งฝ่ายปกครอง เจ้าหน้าที่ตํารวจ และหน่วยงานที่เกี่ยวข้องทุกภาคส่วน และร่วมเป็นกําลังสําคัญในการสร้างสรรค์ให้บ้านเมืองของเรามีแต่สิ่งที่ดี ด้วยการช่วยกันระแวดระวังบ้านเมืองของเรา ช่วยกันเป็นหูเป็นตาให้เจ้าหน้าที่ หากพบเห็นเบาะแสการกระทําผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง ทั้งนี้ ข้อมูลส่วนบุคคลของผู้แจ้งเบาะแสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการร่วมกันจรรโลงสิ่งที่ดีให้กับสังคม” ว่าที่ร้อยตรี ตระกูลฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood